(2012-07-02 11:01) වාද්දුව ගාලු පාරේ ගමන් කළ සුඛෝපභෝගී බස් රථයක් නවතා අවි පෙන්වා මගීන්ගේ රන් අභරණ සහ මුදල් කොල්ල කෑම සම්බන්ධ චෝදනා පහකට වරද පිළිගත් විත්තිකරුවකුට බරපතළ සිර දඬුවම් සහ දඩ පානදුර පළාත්බද මහාධිකරණ විනිසුරු කුසලා සරෝජනී වීරවර්ධන මහත්මිය නියම කළාය.එක් චෝදනාවකට බරපතළ වැඩ ඇතිව අවුරුදු හතර බැගින් අවුරුදු විස්සක සිර දඬුවමක්ද රුපියල් විසිපන්දහසක දඩයක්ද නියම කෙරිණි.නඩුව කැඳවු විට විත්තිකරු චෝදනා පහටම වරදකරු බව අධිකරණයට කියා සිටියේය.මේ දඬුවම් නියම වූයේ අගුරුගොඩ පදිංචි එක්දරු පියකුටය.කොල්ලකෑම සිදුවී ඇත්තේ වර්ෂ 2007 නොවැම්බර් 20 වැනිදා වාද්දුව ප්‍රදේශයේදීය.